Translate the text from Welsh to English.



 
Dyna neges y Dirprwy Weinidog Gwasanaethau Cymdeithasol, Julie Morgan, cyn dathlu Diwrnod Gweithredu Gofalwyr Ifanc, ac wrth i Lywodraeth Cymru gyhoeddi adroddiad blynyddol cyntaf y Cynllun Cyflawni ar gyfer Gofalwyr.  

  

Gwnewch amser i Ofalwyr Ifanc yw thema Diwrnod Gweithredu Gofalwyr Ifanc eleni, sydd â’r nod o annog mwy o oedolion a gweithwyr proffesiynol i wrando ar yr heriau y mae gofalwyr ifanc yn eu hwynebu.  

  

Dywedodd y Dirprwy Weinidog Gwasanaethau Cymdeithasol, Julie Morgan, a fydd yn cwrdd â grŵp o ofalwyr ifanc i wrando ar eu profiadau yn nes ymlaen yr wythnos hon:



> Mae gofalwyr ifanc yn gorfod ymdopi â llawer o wahanol bwysau wrth ofalu am rywun.  
> 
>   
> 
> Mae’n hanfodol ein bod ni i gyd yn gwneud amser i sgwrsio â nhw a chlywed sut maen nhw’n trio cydbwyso eu hamser addysg a hamdden â’u cyfrifoldebau gofalu. Hefyd mae’n bwysig eu bod nhw’n cael gwybod beth yw eu hawliau a sut y gallan nhw gael cymorth a chefnogaeth, gan gynnwys asesiad o’u hanghenion.  
> 
>   
> 
> Rhaid eu hannog a’u helpu i wneud hyn fel ffordd o flaenoriaethu eu llesiant ein hunain.


Dywedodd Dr Catrin Edwards, Cyfarwyddwr dros dro Ymddiriedolaeth Gofalwyr Cymru:



> Mae gofalwyr ifanc ac oedolion ifanc sy’n ofalwyr yng Nghymru yn dweud wrthym dro ar ôl tro pa mor werthfawr yw cael y cyfle i siarad â rhywun ynghylch y cymorth sydd ei angen yn yr ysgol neu gyda’u hiechyd meddwl. Mae sicrhau’r rhain ymhlith y newidiadau pwysicaf y gallai gweithwyr proffesiynol a’r rheini sy’n gwneud penderfyniadau eu cyflwyno os ydyn nhw am gefnogi’r gofalwyr hyn. Oherwydd yr argyfwng costau byw, a’r ffaith bod lefel y gofal a roddir gan ofalwyr wedi dwysáu yn ôl canlyniadau’r Cyfrifiad ac ymchwil ddiweddar yr Ymddiriedolaeth Gofalwyr, mae’n bwysicach nag erioed gwneud amser i wrando ar ofalwyr ifanc a gweithredu ar eu rhan.  
> 
>   
> 
> Yn Ymddiriedolaeth Gofalwyr Cymru, rydyn ni’n falch o’r cyfle i weithio mewn partneriaeth â Llywodraeth Cymru i helpu gofalwyr ifanc ac oedolion ifanc sy’n ofalwyr i sôn am eu profiadau wrth y Dirprwy Weinidog Gwasanaethau Cymdeithasol ar Ddiwrnod Gweithredu Gofalwyr Ifanc. Rydyn ni’n gwybod y gallwn ni ddatblygu’r polisïau a’r newidiadau mewn arferion y mae gofalwyr ifanc eu hangen i’w helpu i ffynnu.


Mae Llywodraeth Cymru yn gweithio i wella bywydau gofalwyr di\-dâl o bob oed drwy weithredu ystod o fesurau.  

  

Mae’r rhain yn cynnwys buddsoddi £9m mewn Cronfa Seibiannau Byr genedlaethol dros gyfnod o dair blynedd, er mwyn trawsnewid sut mae gofalwyr di\-dâl yn gallu manteisio ar seibiant a seibiannau byr yng Nghymru. Mae hefyd yn cefnogi’r ail Ŵyl Gofalwyr Ifanc ym mis Awst, gan roi cyfle i ofalwyr ifanc i gael seibiant a siarad â gweithwyr proffesiynol am eu cyfrifoldebau gofalu.  

  

Rhoddir cyllid i Plant yng Nghymru i greu Bwrdd Cynghori Gofalwyr Ifanc newydd. Bydd sylwadau pobl ifanc yn helpu i lywio’r gwaith o weithredu ein Strategaeth ar gyfer Gofalwyr Di\-dâl, gan weithio gydag ysgolion, colegau a phartneriaid ar draws y sector cyhoeddus a’r trydydd sector i sicrhau bod gofalwyr ifanc yn gallu gwireddu eu potensial fel unigolion a mwynhau eu bywydau eu hunain ochr yn ochr â chyflawni eu rôl ofalu.  

  

Ychwanegodd y Dirprwy Weinidog Gwasanaethau Cymdeithasol, Julie Morgan:



> Ers lansio ein Strategaeth ar gyfer Gofalwyr Di\-dâl, rydyn ni wedi cyflawni llawer iawn o ran cefnogi gofalwyr ifanc, ond rhaid hefyd edrych i’r dyfodol i weld beth arall y gallwn ni ei wneud i helpu i wella eu bywydau.  
> 
>   
> 
> Dw i’n hyderus y gallwn ni lwyddo i gyflawni hyn drwy wneud amser i wrando ar ofalwyr di\-dâl o bob oed.







Translation:


 
That’s the message from Deputy Minister for Social Services Julie Morgan ahead of Young Carers Action Day, and as the Welsh Government’s publishes its first annual report for the Carers Delivery Plan.  

  

Making Time for Young Carers is the theme of this year’s Young Carers Action Day, with the aim of encouraging more adults and professionals to listen to the challenges young carers face.  

  

Deputy Minister for Social Services Julie Morgan, who will meet with a group of young carers to hear about their experiences later this week, said:



> Young carers can face a wide range of pressures caring for someone.  
> 
>   
> 
> It is vital we all make time to speak with them and hear how they balance their education and leisure time with their caring responsibilities. It is also very important they are informed about their rights and how they can access help and support, including a carers’ needs assessment.  
> 
>   
> 
> They must be encouraged and supported to do this as a means of prioritising their own wellbeing.


Dr Catrin Edwards, Interim Director at Carers Trust Wales, said:



> Young carers and young adult carers in Wales tell us time and again that having someone to talk to about the support they need in school or with their mental health is among the biggest changes that professionals and decision makers can make to support them. With the backdrop of the cost\-of\-living crisis and the greater intensity of care provided by young carers and young adult carers – shown in both the Census results and recent Carers Trust research – it has never been so important to make time to listen to, and act for, young carers.  
> 
>   
> 
> At Carers Trust Wales we’re proud to be working in partnership with Welsh Government to support young carers and young adult carers to share their experiences with the Deputy Minister for Social Services this Young Carers Action Day. We know that when young carers and decision makers work together, we can build the policy and practice changes that young carers really need to support them to thrive.


The Welsh Government is working to improve the lives of unpaid carers of all ages through a range of measures.  

  

These include delivering a £9million investment in a national Short Breaks Fund over three years, to transform the way unpaid carers access respite and short breaks in Wales. It is also supporting a second Young Carers’ Festival in August, giving young carers a chance to take a break and to talk to professionals about their caring role.  

  

Funding is being provided to Children in Wales to form a new Young Carers Advisory Board. The young people’s views will help inform our delivery of our national Unpaid Carers Strategy, working with schools, colleges and partners across the public and third sectors to ensure all young carers reach their potential and have their own lives alongside caring.  

  

Deputy Minister for Social Services Julie Morgan added:



> We have achieved a great deal in supporting young carers since the launch of our Unpaid Carers Strategy, but we must also look ahead at what more we can do to help improve their lives.  
> 
>   
> 
> I am confident that by making time to listen to unpaid carers of all ages, we can achieve this.